ગુજરાતી ફિલ્મ ‘છેલ્લો દિવસ’માં યંગસ્ટર્સ કંઈક આ રીતે જ ધમાલ-મસ્તી કરતાં જોવા મળ્યાં હતાં. કૉલેજમાં અભ્યાસ કરતાં આજના યંગસ્ટર્સ તો તેનાથી પણ વધારે મસ્તી કરે છે. જેમ કે કોઈ મિત્રને રાત્રે બાલ્કનીમાં બોલાવીને તેની પર ઈંડાં કે ટામેટાં ફેંકવા, રાત્રે ઠંડીમાં તેની પર પાણી રેડવું, બહાર જમવા કે નાસ્તો કરવા ગયા હોય તો માથામાં ચટણી નાખી દેવી, મિત્રને જેટલાં વર્ષ થયાં હોય એટલા બર્થ ડે બમ્પ્સ મારવા, અડધી રાત્રે બહાર બોલાવી બ્લેન્કેટમાં દબાવીને કંબલ કૂટ કરવી. આવી મસ્તી યુવાવર્ગમાં હવે સામાન્ય બની છે. જોકે જે મિત્રનો બર્થ ડે હોય તે આ બધાં તોફાનને ખૂબ જ સહજતાથી લે છે.